Urmas Sõõrumaa

Urmas Sõõrumaa (sündinud 29. novembril 1961 Kohila külanõukogus) on Eesti ettevõtja, 2016. aastast Eesti Olümpiakomitee president. Ta on lõpetanud Hageri algkooli ja Kohila keskkooli. Aastal 1980 lõpetas ta Tallinna Ehitus- ja Mehaanikatehnikumi autode tehnilise teenindamise ja remondi erialal ja 2000 Tartu Ülikooli õigusteaduskonna. Aastatel 1980–1981 teenis ta Eesti NSV Siseministeeriumi Riikliku Autoinspektsiooni Valitsuse liiklusjärelevalve erirühmas liiklusmilitsionäärina. Aastatel 1981–1983 läbis ta ajateenistuse Nõukogude relvajõududes, teenides sisevägede reamehena. Aastail 1983–1991 teenis ta Eesti NSV Siseministeeriumi miilitsa üksikdivisjonis juhtivinspektorina. Ta on Eesti Olümpiakomitee täitevkomitee liige. 2016. aasta 15. aprillil valiti ta Eesti Olümpiakomitee presidendiks. 1991–1995 Estonian Security Service, asutaja ja tegevjuht 1995 Eesti Vabariigi Siseministeerium, siseministri nõunik 1995–1998 Estonian Security Service (hilisem ESS Group-Falck Baltics), nõukogu esimees 1998–1999 Eesti Vabariigi Siseministeerium, siseministri nõunik 2000–2008 AS ESS (hilisem G4S Baltics), juhatuse esimees Aastal 1991 asutas ta turvateenuste ettevõtte Julgestusteenistuse AS ESS, hiljem on ta olnud sama ettevõtte järglaste AS-i ESS ja Falck Eesti juhatuse esimees. Pärast osaluse müümist turvaettevõttes Falck Eesti ja selle juhi kohalt lahkumist on ta tegutsenud kinnisvara valdkonnas ettevõtete US Invest ja Manutent kaudu. Lisaks sellele on ta olnud ESS Kinnisvarahoolduse, ESS Kinnisvara ja Hermann Reiside suuraktsionär ning Audentese Erakooli aktsionär. Eesti Päevaleht on nimetanud teda Eesti mõjukaimaks ettevõtjaks.  Märtsis 2016 oli ta AS U.S. Investi nõukogu esimees (alates 1999), USS Ukraine nõukogu esimees (alates 2007), USS Security Eesti AS nõukogu esimees (alates 2010), OÜ U.S. Real Estate'i ja OÜ Rotermanni Grupi nõukogu esimees (alates 2001), OÜ Tondi Tennisekeskuse nõukogu liige, AS Audentese nõukogu liige, AS Eesti Raudtee nõukogu liige.  Esimese eesti ärimehena asutas ta Tartu Ülikooli Sihtasutuse juurde omanimelise stipendiumi, mille eesmärk on toetada õigusteaduskonna silmapaistvaid üliõpilasi nende õppe- ja teadustöös, erialastel reisidel ja välismaal stažeerimisel. Igal aastal antakse välja kaks 1600 euro suurust stipendiumi. Tema omandusse kuulus Väo elektrijaam, aga 2009. aastal ta müüs oma osaluse Dalkiale. 2012. aastal kirjutas ta kirjanik Allan Keiani noorte kriminaalromaanile "Kuidas rikkaks saada?" eessõna. 2017. aasta kohaliku omavalitsuse volikogude valimistel kandideeris ta Edgar Savisaare valimisliidu ja Tegusa Tallinna nimekirjas ning sai 734 häält. Eesti Tennise Liidu president Eesti Võrkpalli Liidu juhatuse liige Eesti Autospordi Liidu juhatuse liige Eesti Suurettevõtjate Assotsiatsiooni juhatuse liige MTÜ Kapa-Kohila on asutatud Kohila vallast pärit ärimehe Urmas Sõõrumaa algatusel. See ühendab kümmet piirkonnaga seotud inimest, kel huvi Kohila kandi arengut (põhirõhk on haridusel) õhutada ja toetada. Ka annab see MTÜ välja aastastipendiume. 2001 asutas ta heategevusfondi Dharma, mille eesmärk on toetada laste ja noorte kasvamist. Dharma alla on loodud stipendiumid, et ärgitada asenduskodudes kasvavaid noori koolis rohkem pingutama ja anda ka suurperedest pärit noortele võimalus õppida ülikoolis, ja allfondid, et parandada erivajadustega laste eneseteostuse võimalusi ja suurendada ühiskonnas vaimse tervise alast teadlikkust. Dharma pakub teadmisi, oskusi ja tuge vanematele, kes on laste eest hoolitsemisega kimpus ning aitab peresid majanduslikult. American Society for Industrial Security (ASIS) liige 1993 – Eesti Vabariigi Kaitseministeeriumi kuldmedal teenete eest turvavaldkonna loomisel 2001 – Eesti Kaubandus-Tööstuskoja I klassi aumärk 2005 – Valgetähe III klassi teenetemärk 2009 – Kohila valla vapimärk Tema pikaajaline elukaaslane oli Kätlin Maran. Sõõrumaa ja Maran olid koos alates 2001. aastast ning ühisest suhtest on neil kaks last. Enda 60. juubelil tutvustas ta enda uut elukaaslast Alisa (Alice) Melik. Noor naine on Sõõrumaast 36 aastat noorem. Verni Leivak. Urmas Sõõrumaa: suurim üksikisikust maksumaksja. SL Õhtuleht, 5. aprill 2000. Kasutatud 17. märtsil 2011 "EOK president". Ann-Marii Nergi: "Mõjukaim ettevõtja Urmas Sõõrumaa. Noored mehed jooksevad, vanemad teavad, kuhu minna". Eesti Päevaleht, 8. detsember 2015 "Kalju Laidi sahinad: Niks-naks, Sõõrumaa!". Eesti Ekspress. Marge Tubalkain-Trell (12.03.2009). "Sõõrumaa sold his holding in Väo Elektrijaam". Baltic Business News. Originaali arhiivikoopia seisuga 23.09.2015. Vaadatud 05.02.2015. Allan Keian "Urmas Sõõrumaa ja Allan Keian kirjutasid raamatu „Kuidas rikkaks saada?"". Savisaare valimisliit ja Tegus Tallinn avalikustas esinumbrid. ERR, 4. september 2017 https://kov2017.valimised.ee/valimistulemus-vald.html#0784-1 Eesti riiklike teenetemärkide kavaleride andmebaas presidendi kantselei kodulehel (president.ee). "Urmas Sõõrumaa kõrval särab uus kaunitarist kaaslanna Alisa". Tootsi lindiskandaal jõuab kohtusse, 7. detsember 2004